Komanék kiengedték kezükbõl a gyõzelmet az Inter ellen
Hiába vezetett a Koman Vladimirt a soraiban tudó Bari két tizenegyesgóllal 2-0-ra az Internazionale ellen a Serie A 20. fordulójában, a listavezetõ Goran Pandev és Diego Milito találataival egyenlíteni tudott. Komant a 77. percben lecserélték, de sem neki, sem az újoncnak nincs miért szégyenkezni, a Bari elmondhatja magáról, hogy veretlenül zárta a bajnok elleni meccseket.
Bár Bariban gól nélkül zárult az elsõ félidõ, ez nem jelenti azt, hogy nem volt esemény, a korábban a Juventust is elkaszáló újonc az Inter ellen sem állt be védekezni, de Júlio César Alvarez és Parisi lövését is hatástalanította.

A második félidõbõl negyedóra ment el, amikor Meggiorini lövésébe a becsúszó Samuel kézzel ért bele, a megítélt büntetõbõl Barreto gurított a jobb alsóba. Három perccel késõbb újabb tizenegyest kaptak a hazaiak, Parisi kerülte meg Lúciót, aki hátulról felrúgta a Bari játékosát, megint Barreto állt a labda mögé, és másodszorra sem hibázott.

Az Inter múlt héten, a Siena ellen is bizonyította, hogy hátrányban sem lehet leírni, és most is talpra állt: elõbb Pandev szépített, amikor lecsapott egy lecsorgó labdára, majd a macedón csatár egy tizenegyest is kiharcolt, amit Diego Milito küldött a helyére.

Nézze meg a négy gólt és a helyzeteket!

A 2-2-es döntetlennek a Bari és az Inter hívei nem biztos, hogy a tiszta szívbõl örülnek, a Milan-szurkolók viszont nem szomorkodhatnak, hiszen csapatuk közelebb kerülhet a listavezetõhöz, amennyiben vasárnap nyer a Siena ellen.

A másik szombati meccsen a Cagliari már a harmadik percben vezetést szerzett, Cossu szabadrúgása után Larrivey fejese De Lucia kapus lábai között került a kapuba. A második félidõ elején is Larrivey villant, De Lucia a kapujából kifutva tisztázott Matri elõl, az argentin légiós pedig vagy 30 méterrõl ívelt az üres kapuba. A 64. percben a csereként beállt Jeda elsõ labdaérintésébõl fejelt gólt közelrõl, kialakítva ezzel a végeredményt.

Cagliari - Livorno 3-0:

Serie A, 20. forduló:
Bari - Internazionale 2-2 (0-0)
gól: Barreto (60., 63., mindkettõt 11-esbõl), illetve Pandev (69.), D. Milito (74., 11-esbõl)

Cagliari - Livorno 3-0 (1-0)
gól: Larrivey (3., 50.), Jeda (64.)

A forduló további programja, vasárnap:
AC Milan - Siena 15 ó
AS Roma - Genoa 15
Atalanta - Lazio 15
Chievo - Juventus 15
Fiorentina - Bologna 15
Parma - Udinese 15
Sampdoria - Catania 15
Napoli - Palermo 20.45

Az állás:
1. Internazionale 20 43-19 46
2. AC Milan 18 31-19 37
3. Juventus 19 32-25 33
4. SSC Napoli 19 29-24 33
5. AS Roma 19 30-24 32
6. Cagliari 19 31-23 30
7. Fiorentina 18 25-17 30
8. Palermo 19 24-21 30
9. Bari 19 24-19 28
10. Parma 19 24-27 28 
11. Genoa 18 32-32 27
12. Sampdoria 19 22-27 26
13. Chievo 19 20-20 24
14. Livorno 20 13-27 21
15. Lazio 19 15-18 20
16. Udinese 18 20-24 19
17. Bologna 18 17-26 16
18. Catania 19 17-28 15
19. Atalanta 18 15-28 13
20. Siena 19 21-37 12